KOOLITUS "MARDI- JA KADRIPÄEVA KOMBESTIK"
2022-10-26 14:00 - 16:00 (Europe/Tallinn) | Roela raamatukogu, Järve 1, Roela
Mardi- ja kadripäeva kombestiku tutvustamine. Pärimuse kogumine kohalikelt seoses santimisega. Suunatud vanavanematele ja vanematele. Projekti “Hakkame santima” tutvustamine. Mardi-ja kadrilaulud, santi jooksmine, maskeerumine. Vanaaja laulumängud.
Korraldaja: Sirli Vahula
Folkloorinõukogu Lääne- Virumaa kuraator,
Eesti Rahvapärimuse Kooli projektõppe Pärimuspesa liige

PÕLVKONDADE KOKKUTULEK
2022-10-26 14:00 - 17:00 | Roela raamatukogu, Järve 1, Roela
Suunatud vanavanematele ja lastele (lapsed kindlati kaasa)! Mardi- ja kadripäeva kombeid tutvustab Sirli Vahula.

KOOLITUS "HAKKAME SANTIMA!"
2022-10-31 13:00 - 16:30 | Sõmeru Keskusehoone, Kooli tn 2, Sõmeru
Koolituse 1. osa:
– saame ülevaate mardi- ja kadripäeva ajaloost, kombestikust ja mitmekesistest santimistavadest;
– tutvume kostümeerimisvõimalustega;
– vaatame, kust leiab vajalikke andmebaase ja muid materjale, mille abil etteastete kondikava koostada.
Väike kohvipaus
15.00 – Koolituse 2. osa:
– keskendume näitlejatööle, rolli loomise alustele;
– loome üheskoos võimalikult traditsiooniteadliku sanditajate etteaste.
Koolituse orienteeruv lõpp kell 16.30

Korraldaja nimi (asutus, organisatsioon): Kristi Pumbo (Eesti Folkloorinõukogu)
Maksumus: Koolitust rahastab Eesti Harrastusteatrite Liit

MARDI- JA KADRIPÄEVA PROGRAMMID
2022-11-04 10:00 - 2022-11-24 17:00 | Saaremaa muuseum, Lossihoov 1, Kuressaare, 93815
Kohe on algamas Martide ja Kadride aeg. Muuseum pakub sellel puhul 1.-4. klassi lastele kahte temaatilist eriprogrammi: „Mardid tulid müdinaga” ja „Kadrid kaunid õnne toovad”.
Programm kestab 1,5 tundi ning selle aja jooksul:

räägime kadri- või mardipäevapäeva traditsioonidest; kes käisid santimas ja miks, mida sandid soovisid ja milliseid kostüüme kandsid
meisterdame ise omale maskid ja katsetame ka santideks riietumist.
laulame, tantsime ja kordame üle mõistatusi.
programmi lõpus käime kõik koos ka natuke mööda muuseumit santimas.

PEREHOMMIK "SÕPRUSE NELI AASTAAEGA - SÜGIS"
2022-11-05 11:00 - 12:00 | Laulupeomuuseum, Jaama 14, Tartu
Tulekul Mardipäev ja Kadripäev. Tule meiega mängima!
Tegemist on lapsi kaasava lavastusega, mis räägib sõprusest, väärtustest ning kaasab lapsi lõbusate vanarahva mängudega!
Jaanus ja Johanna on parimad sõbrad. Kindlasti on neil sõpradena palju ühist, aga nende vahel on ka üks suur erinevus. Selleks on perekondlik taust ning väärtustesse ja tänapäeva ühiskonda suhtumine. Kuidas nad suure erinevuse tõttu siiski sõpruse säilitada suudavad ning kui palju on nõus mõlemad oma väärtushinnanguid muutma?
Sõbrad seiklevad läbi iga aastaaja ja jõuavad lõpuks sügisesse, et lastega pikemalt arutleda sügisel aset leidvate vanarahva tähtpäevade üle ja õpetada Mardi ja Kadri kombeid.
Lapsi vana aja mängudega kaasav lavastus kutsub osa saama võrratu sõpruse loost!
Sobib lastele vanuses 4-12 a
Pääse 5€ (sisaldab ka muuseumikülastust pärast etendust).
Lisainfo ja broneerimine: katrin.valja@muuseum.tartu.ee, 746 1021.

MARDIPÄEVA PROOV KEILAS
2022-11-06 16:00 - 17:30 | Keila terviserada, Keila
Mardipäeva eel on õueminutid taas Keila terviserajal, kus on plaan lastega koos:
• meisterdada või teha näomaalinguga mardimask;
• tutvuda mardikommetega;
• tantsida ja laulda;
• mängida läbi üks õige mardijooks!

Eriti lahe oleks, kui kohale tuleksid tahmased, tumedates ja mehelikes riietes Mardid, et saada üheskoos lõbus kogemus, aga “kostüüm” pole kohustuslik.
Oodatud on Mardid vanuses 4-10 aastat.
Üritus kestab 1,5 tundi ning ühe lapse hind on 10 eurot. Palume registreerida lapse tulek messengeris või saata kiri oueminutid@gmail.com.
Kohtumispaik: pühapäeval kell 16.00, Keila terviseraja parklas.

NB! Pildistame ja filmime ka lapsi, et sotsiaalmeedias vahvaid tegemisi kajastada. Kui sa oma lapse nägu ei luba kasutada, siis anna meile sellest teada.

Rõõmsate kohtumisteni!
Merilin ja Eva

KARILATSI MARDI-KADRINÄDALAD
2022-11-07 08:00 - 2022-11-25 17:00 | Karilatsi Vabaõhumuuseum, Karlatsi küla, Kanepi vald
Talve hakul ootab muuseum külla huvilisi, kes tahavad rohkem teada mardi- ja kadripäeva kombestikust. Räägime toredast rahvakombest – sandiskäimisest. Kuidas selline komme tekkis ja miks see on tänaseni püsinud? Kas sandiks käies tohib/tasub kasutada ka tänapäeva laule-tantse? Kuidas “mardisandid” vanasti riietusid? Mida praegu selga panna? Teeme sandimaske, laulame mardi-kadrilaule ja mängime ning lõpuks kehastume sandiperedeks ja piilume muuseumimajadesse.
Muuseumitundi ootame laste- ja õpilasgruppe. Tund kestab kuni 1,5 tundi ning kohandub vastavalt osalejate vanusele.
Vajalik on eelregistreerimine tel 58018601 või e-kirjaga polvamaa@wi.ee
NB! Võta kaasa ande santidele (komm, õun vmt)! Muuseumiõpetaja võib tulla külla ka veebi kaudu.

MARDIPÄEVA PROOV
2022-11-07 18:00 - 20:00 | Õueminutid, Vana-Mustamäe 16, Tallinn
10. novembril tähistatakse mardipäeva. Mardilaupäeval, 9. novembril kogunetakse kokku, et minna santima. Meie aga alustame mardisandi mängudega juba varem, et lapsed tutvuksid mardipäeva kommetega ja teaksid, mida mardijooksul tehakse.

Kavas on:
*mardimaski meisterdamine/näomaalingud;
*mardikommetega tutvumine;
*mardipäeva mängud, tantsud ja laul;
*mardijooks.
Ootame tahmaseid, tumedates ja mehelikes riietes Marte, et saada üheskoos lõbus kogemus

Ps! Õhtupimeduses palume lapsed varustada helkuriga.
Oodatud on lapsed vanuses 4-10 aastat.
Üritus kestab 2 tundi ning ühe lapse hind on 15 eurot. Palume registreerida lapse tulek messengeris või saata kiri oueminutid@gmail.com.
Kohtumispaik: esmaspäeva õhtul kell 18.00, Nõmme suusahüppetornide juures (parklas) Vana-Mustamäe 16.

NB! Pildistame ja filmime ka lapsi, et sotsiaalmeedias vahvaid tegemisi kajastada. Kui sa oma lapse nägu ei luba kasutada, siis anna meile sellest teada
Rõõmsate kohtumisteni!
Merilin ja Eva

PRAKTILINE MARDISANTIMISE ÕPPEPÄEV
2022-11-08 13:00 - 19:00 | Sänna Kultuurimõis, Sänna
Kutsume piirkonna lapsi osalema Sännas toimuval praktilisel mardisantimise õppepäeval 8. novembril.
Kavas on:
Kogunemine alates 12.30
Kl 13 – õppepäev algab – mis on pärandkultuur, santimiskombestiku tutvustus, sh lühifilm, lõunaamps ja tee;
13.45 – mardipere rollide tutvustus, gruppidesse jagunemine, maskide meisterdamine, kostümeerimine
15.15 – rollimängu ja mardilaulu harjutamine
16.30 – mardisantimine ümbruskonna taludes
17.45 – soe õhtusöök, lõpuring ja mini mardidisko
Lõpetame hiljemalt kl 19.

Osalustasu 5€.
Võta kaasa tumedaid ja karvaseid riideid mardisantimiseks.
Ootame osalema lapsi alates 7. eluaastat. Eelkooliealised on oodatud koos vanematega. Huvi korral võivad liituda igas vanuses laste vanemad.
Lisainfo ja registreerumine: Marit Külv, kratitar@gmail.com. Registreerumine on avatud kuni 5. novembrini.

Õppepäeva viivad läbi MTÜ Kati Projektid ja MTÜ Loona Loomekeskus, Koostööpartner Sänna Kultuurimõis.
Õppepäev toimub Kohaliku Omaalgatuse Programmi toetusel.
Leia sündmus ka Facebookist: https://fb.me/e/2ZPZeXIYP

ORIENTEERUMISMÄNG MARDIST KADRINI
2022-11-09 00:30 - 2022-11-25 23:30 | Lüganuse vald, Kooli 5, Püssi
Orienteeruda saad mardilaupäevast (9.novembrist) kuni kadripäevani (25.novembrini). Osalemiseks vajad nutitelefoni ning alla laetud äppi Actionbound. Etapid on jaotatud valla eri piirkondade vahel, kuid ühe etapi läbimine on mõnusa jalutuskäigu pikkune. Kasuta võimalust liikumiseks! Mängu saab panna pausile, seega võid etappe läbida erinevatel päevadel kahe nädala jooksul. Kõikide etappide läbijate vahel loosime 28. novembril välja mardi- ja kadrisantidele sobiliku annikoti, kuhu on panustanud Lüganuse valla kohalikud tegijad.

MARDIMASKIDE MEISTERDAMISTUND
2022-11-09 08:15 - 09:00 | Ignatsi Jaagu Kool, Kesk 12, Kambja
Pärandihõnguline loovustund 1.- 4.klassi õpilastele toimub koduklassides.
Loovustunnis valminud maske eksponeeritakse mardipäeval kooliperele ja külalistele maskigaleriis, mis paigutatakse koolihoone aatriumisse.
Tund toimub Ignatsi Jaagu koolis aadressil Kesk 12, Kambja

MARDITRALL, MARDIPÄEVA JOOKS NING ANNIKOTI KAALUMINE
2022-11-09 08:45 - 13:00 | Rakvere Reaalkool, Võidu 67, Rakvere
Mardipäeva kombestiku tutvustamine. Pärimuse kogumine kohalikelt seoses santimisega. Mardilaulud, santi jooksmine, maskeerumine. Vanaaja laulumängud. Kaasatud on Rakvere seeniortantsijad, kes üllatavad õpilasi ning tulevad kardisanti jooksma (traditsioonilised tegelased ning täispikk kava). Kostümeeritult jooksmine ümber koolimaja. Võistkonnas 5 tüdrukut ja 5 poissi. Traditsiooniline üritus. Mardipäeva annikoti kaalumine ning kaalu äraarvamine.
Korraldaja:
Sirli Vahula
Folkloorinõukogu Lääne- Virumaa kuraator
Eesti Rahvapärimuse Kooli projektõppe Pärimuspesa liige
Rakvere Reaalkooli huvijuht
Tegevuste läbiviimisesse on kaasatud Rakvere Reaalkooli õpilasesinduse liikmeid.

ÄTSE EMANDA VIDEVIKUÕHTU PERI RAAMATUKOGUS
2022-11-09 16:00 - 19:00 | Peri Raamatukogu, Pargi tee 2-1, Peri küla, 63218
Mardilaupäeva videvikuõhtu. Teemaks mardiaja jutud ja regilaulud. Laterna süüdates võtame saabuva hämaruse aupaklikult vastu ning laseme
tasase jutu ja lauluviisi saatel hingevalguse särama. Kuulatame vaikust ja tunnetame esivanemate armastavat ligiolu.
Korraldaja nimi: Margit Õkva, Peri haruraamatukogu hoidja

MARDILAUPÄEVA ÕHTU LASTELE JA NOORTELE
2022-11-09 17:00 - 19:00 | Ruusa koolimaja, Mõisavahe tee 7, Ruusa, 64403
Eesti Rahvapärimuse Kooli programm “Mardipere etteaste ehk märti-santi minevikus ja tänapäeval.” Õhtu koos teadmiste jagamisega ja koos sanditamas käimisega.

MARDILAUPÄEV KOMMIJAHIGA
2022-11-09 18:00 - 20:00 | Nasva rahvamaja, Sõrve mnt 53, Nasva
Mardilaupäeva orienteerumine – leia kodu, kuhu kommid on peidetud!

MARDIPÄEV KAUKSI LASTEAIAS
2022-11-10 10:00 - 12:00 | Kauksi lasteaed, Kauksi küla
Algklassiõpilased on lasteaialastel külas. Tutvutakse mardikommetega ja mängitakse.
Korraldaja nimi: Enna Prükk, Kauksi haruraamatukogu

SEENIORITE MARDIPÄEV "Laske sisse mardisandid"
2022-11-10 12:00 - 14:00 | Loo kultuurikeskus, Saha tee 11
Lily Kivila räägib mardipäeva kommetest. Maitseme isetehtud põnevaid hoidiseid ja ootame mardisante külla.

MARDIPÄEV
2022-11-10 14:00 - 16:00 | Haabersti Noortekeskus, Õismäe tee 24, Tallinn
Halloweeni pidustused Haabersti noortekeskuses hakkavad küll lõppema, kuid alanud on novembrikuu, mil käivad maa peal ringi tondid, sandid ja teised hulgused. See tähendab ainult seda, et saame jätkata kostümeerimise lainel veel mõnda aega.
10. novembril kell 14-16.00 ootame Sind koos meiega tähistama Mardipäeva!
Meile tuleb külla Eesti Vabaõhumuuseum ja tutvume Mardipäeva kommetega, saame teada, kellest koosnes üks vahva mardipere ning milliseid vigureid nad tegid. Samuti on võimalik osa võtta Mardipäeva meisterdusest. Tule ja saa osa!

ISADE- JA MARDIPÄEVA LÕIMITUD TÄHISTUSÕHTU
2022-11-10 17:00 | Ignatsi Jaagu Kool, Kesk 12, Kambja
Hakkame santima!
Kambja Ignatsi Jaagu Koolis toob sügisesse pimedusse rahvalikus stiilis sära ja särtsu, hoogu ja elevust ISADE- JA MARDIPÄEVA LÕIMITUD TÄHISTUSÕHTU, kuhu oodatakse kogukonna peresid.
Rahvalikule pärimusõhtule annavad sisu ja vormi:
-muusikaline tervitus muusikastuudiolt ja pärimusrühmalt Tähelinnud kooli aatriumis
mardimaskigaleriis;
-laternamatk pärimusradadel mardiisa ja mardiema suunamisel;
-lood ja laulud lõkke ääres, soe tee ja esiemade köögist tuttava maitsega teekõrvane.
Õdus õhtu kõigile osalejaile!

MARDI- JA ISADEPÄEV
2022-11-10 18:30 - 19:30 | Haapsalu Linna Algkool, Ehte 14, Haapsalu
Kutsume kõiki Haapsalu Linna Algkooli õpilaste vanemaid osalema isadepäeva ja mardipäeva tähistamisel. Sündmus toimub 10. novembril kell 18.30 Haapsalu Linna Algkooli kõrval (õueüritus). Koos isadepäevaga tähistame ka mardipäeva, seepärast palume tulla kohale mardipäevale omase riietusega (tumedad riided).

Saab nautida väikest kontserti ja kogu pere liikumismängu. Üritus kestab umbes tund aega.

MUDILASKLUBI KADRITAB
2022-11-11 11:00 - 12:00 | Salme rahvamaja, Sõrve mnt 5, Salme
Mudilased koos emmedega teevad ettevalmistusi kadripäevaks.

PAHUVERE MARDILAAT
2022-11-12 11:00 - 13:00 | Pahuvere rist
Pisikesed Madrid on kaugel maal nii mõndagi head ja paremat valmis vaaritanud ja kõiksugu kraami läbi külma maa kohale lohistanud.
Tule kaema!
Saad kauba peale hea õnne ka kaasa.

SUBRIK: MARDI- JA KADRIPÄEV
2022-11-12 13:00 - 16:00 | Narva Muuseum, Peterburi mnt 2, Narva
12. novembril toimub Narva linnuses perepäev, kus kõik soovijad saavad valmistada maske, laulda ning kuulata santide laule, end nende rollides proovile panna ja õppida õudsates maskides külalisi õigesti vastu võtma.

Sündmuse erikülaliseks on Eesti Vabaõhumuuseumi lõimumis- ja sotsiaalsete programmide juht Einike Sooväli. Pärimuskultuuri spetsialisti kaasakiskuv jutustus annab võimaluse heita valgust eesti rahvakommete lätetele ning avastada kultuurilisi kokkupuutepunkte teiste pühadega.
Perepäev on osa folkloorikohviku SUBRIK sündmuste tsüklist, mille raames toimuvad rahvakalendri pidustused Põhjaõues, erisugused töötoad ja väljasõiduõhtud koostöös Eesti ansamblite ja rahvakultuuri ühingutega.

Loe lähemalt: https://www.facebook.com/events/483490743814462

SPORTLIK SANDIPÄEV
2022-11-13 11:00 - 15:00 | Eesti Vabaõhumuuseum, Vabaõhumuuseumi tee 12, Tallinn, Eesti
November on kooljakuu! Sel ajal käivad maa peal ringi tondid, sandid ja teised hulgused. Selleks, et nendega sammu pidada ja ise ka sanditama minna, tuleb treenida ja harjutada. Vabaõhumuuseumi sportlikul sandipäeval saad proovile panna nii rammu, hääle kui mõistuse: kas oled kõige mehisem mart või hoopis kõige kaunim kadri? Sind ootavad hernevise, hane kitkumine, müra meistrikoda, karglemine, laulmine ja muudki väljakutsuvat! Lahenda taludes ülesandeid, kogu punkte ja saad vääriliselt autasustatud.

Kes spordipäevani oodata ei malda, võib valmistuda juba kodus. Valmista mardi- või kadrimask, too see Kolu kõrtsi võistlusele ning võid võita auhinna!

Vaata kava lähemalt: https://bit.ly/3zBSao6

KADRIPÄEVA TEATRIKOOLITUS KOOLILASTELE
2022-11-14 10:00 - 12:00 | Valga Muuseum, Vabaduse 8, Valga
Kadripäeva koolitus teatritegijatele, kus lisaks kadripäeva kombestikuga tutvumisele pöörame rohkem tähelepanu rolli loomisele ja improvisatsioonile.
Koolituste läbiviija on Kristi Pumbo.

KADRIPÄEVA KUNSTIKUU TUNNID
2022-11-15 10:00 - 2022-11-17 17:00 | Valga Muuseum, Vabaduse 8, Valga
Kadripäeva kunstikuu Valga Muuseumis annab ülevaate kadripäeva ajaloolisest kujunemisest, kombestikust, kadripere maskeerimisvõimalustest omanäolise maskiga.
Koolitajad Marju Rebane ja Neeme Punder

MARDI- JA KADRILAAT
2022-11-18 08:00 - 14:00 | Rakvere põhikool, Tartu tn 2, Rakvere, Eesti
Rakvere Põhikoolis toimub 18. novembril kell 8-14 vahetundide ajal kadri- ja mardilaat. Õpilased ja kooli töötajad on oodatud kooli kadri- ja mardisantidena. Koolipere saab müüa ja osta ainult endavalmistatud asju. Mängitakse temaatilisi mänge.

MUINASJUTUTUND - MART LÄHEB KATRI JA KADRI LÄHEB MARTI
2022-11-19 08:00 - 12:00 | Jüri raamatukogu, Laste 3, Jüri, 75301
Lastele tuleb külla lasteteater Rõõmulill etendusega “Mart läheb Katri ja Kadri läheb Marti”.

MARDI-KADRI KARNEVAL
2022-11-19 16:00 - 22:00 | Kärstna mõis, Kärstna küla, Eesti
Kutsume MARDI-KADRI KARNEVALILE 19.novembril Kärstna mõisa. Algus 16.00. Tuletame meelde vanu sanditamise kombeid. Mängime ja tantsime. Külla tuleb Alli Laande. Muusikat Kärstna mõisa kapellilt. Parimatele kostüümidele auhinnad. Tule terve perega! (PS! Oodatud erinevad kostüümid, mitte ainult mardid-kadrid!)

KADRIPÄEVA TOIDU- JA KOMBESTIKU KOOLITUS
2022-11-20 11:00 - 14:00 | Laatre Vabaajakeskus, Pargi 9, Laatre
Kadripäeva kombestiku koolitus annab ülevaate kadripäeva ajaloolisest kujunemisest, kombestikust, kadripere maskeerimisvõimalustest ning muidugi lauludest ja naljadest. Tutvume erinevate andmebaaside ja allikatega ning proovime sanditamise omal nahal ära.
Koolitaja Meelika Hainsoo
Registreeriumine: marju@valgamuuseum.ee
